四賢古風壽帥閫 廣成子
作者：彭止
朝代：宋

paragraphs: 崆峒鬰岧嶢，直上萬丈强。
中有廣成居，白石砌華房。
抱神靡自役，室靜藹生光。
歲丁千二百，來今詎可量。
土德方在御，齋心造其旁。
至道顧何在，願一示其方。
雲飛不待族，木落不待黄。
形勞精則摇，於道未相當。
失之下爲士，得者上爲皇。
妙訓閟玄局，爲公發天藏。
誠能守其一，智故兼相忘。
往遊無極樂，二儀久相長。